Projekts

LATVIJAS REPUBLIKAS MINISTRU KABINETS

2014.gada Noteikumi Nr.

Rīgā (prot. Nr. §)

**Muitas procedūras – tranzīts – piemērošanas kārtība**

*Izdoti saskaņā ar Muitas likuma*

 *4.panta trešo un 5.1 daļu*

1. **Vispārīgie jautājumi**

1. Noteikumi nosaka atsevišķus nosacījumus, kas piemērojami muitas procedūras – tranzīts (turpmāk – tranzīta procedūra) – piemērošanas un noformēšanas kārtībai.

2. Tranzīta procedūras izpildi un pabeigšanu kontrolē Valsts ieņēmumu dienests.

3. Piesakot, saskaņā ar Padomes 1992.gada 12.oktobra Regulu (EEK) Nr.2913/92 par Kopienas Muitas kodeksa izveidi (turpmāk – Regula 2913/92) un Komisijas 1993.gada 2.jūlija Regulu (EEK) Nr.2454/93, ar ko nosaka īstenošanas noteikumus Padomes Regulai (EEK) Nr.2913/92 par Kopienas Muitas kodeksa izveidi (turpmāk – Regula Nr.2454/93) noteikto Kopienas tranzīta procedūru, vai, saskaņā ar 1987.gada 20.maija Konvenciju par kopīgu tranzīta procedūru noteikto Kopīgu tranzīta procedūru, principāls iesniedz aprēķinu par muitas nodokļa, akcīzes nodokļa un pievienotās vērtības nodokļa parādu, kas varētu rasties.

4. Piesakot, saskaņā ar 1975.gada 14.novembra Muitas Konvenciju par starptautiskajiem preču pārvadājumiem, izmantojot TIR karneti (turpmāk – TIR konvencija) noteikto TIR procedūru, TIR karnetes turētājs iesniedz aprēķinu par muitas nodokļa, akcīzes nodokļa un pievienotās vērtības nodokļa parādu, kas varētu rasties.

**II. TIR procedūra**

5. Atļauju izmantot TIR procedūru un TIR karnetes izsniedz garantējošā asociācija – biedrība "Autopārvadātāju asociācija "Latvijas auto"" (turpmāk – garantējošā asociācija).

 6. Persona iegūst tiesības izmantot TIR procedūru un saņemt TIR karnetes, ja tā atbilst TIR konvencijā noteiktajām prasībām, kā arī papildu nosacījumam – gada laikā pirms dienas, kad garantējošajā asociācijā iesniegts iesniegums par tiesībām izmantot TIR procedūru un saņemt TIR karnetes (turpmāk – iesniegums), veikti vismaz 48 starptautiskie kravu pārvadājumi (vismaz seši pārvadājumi ārpus Eiropas Savienības teritorijas) un vismaz četri starptautiskie kravu autopārvadājumi mēnesī. Minētais nosacījums neattiecas uz personu, kurai ir piešķirts atzītā komersanta statuss saskaņā ar regulu Nr.2913/92 un regulu Nr.2454/93, un uz personu, kas ir iekļauta Padziļinātās sadarbības programmā un kurai ne mazāk kā trīs gadus ir licence starptautisko komercpārvadājumu veikšanai ar kravas automobiļiem.

 7. Garantējošā asociācija novērtē personas atbilstību TIR konvencijā noteiktajām prasībām un šo noteikumu 6.punktā minētajam papildu nosacījumam.

 8. Pamatojoties uz garantējošās asociācijas pieteikumu, kurā ir norādīta persona, kura ir iesniegusi iesniegumu garantējošajā asociācijā, Valsts ieņēmumu dienests 10 darba dienu laikā izvērtē, vai persona atbilst TIR konvencijai šādās jomās:

 8.1. personai uz iesnieguma iesniegšanas dienu nav nodokļu parādu, tajā skaitā valsts sociālās apdrošināšanas obligāto iemaksu parādu, vai attiecīgo maksājumu termiņi ir pagarināti normatīvajos aktos par nodokļiem un nodevām noteiktajā kārtībā un persona pilda parādu saistības. Šis nosacījums nav piemērojams gadījumos, kad nodokļu administrācijas lēmuma izpilde ir apturēta uz pirmstiesas izskatīšanas laiku;

 8.2. personai nav sodāmības par smagiem vai atkārtotiem muitas vai nodokļu noteikumu pārkāpumiem;

8.3. personas (juridiskas personas) valdes vai padomes loceklis nav atzīts par vainīgu noziedzīgā nodarījumā par piesavināšanos, neatļautu labumu pieņemšanu, komerciālo uzpirkšanu, kukuļņemšanu, kukuļdošanu, kukuļa piesavināšanos vai starpniecību kukuļošanā vai ja par minētajiem noziedzīgiem nodarījumiem personai (juridiskai personai) saskaņā ar Krimināllikumu nav piemērots piespiedu ietekmēšanas līdzeklis.

 9. Valsts ieņēmumu dienests saskaņā ar šo noteikumu 8.punktu garantējošajai asociācijai sniedz atzinumu par personas atbilstību TIR konvencijai.

 10. Garantējošā asociācija pieņem lēmumu par tiesību piešķiršanu personai izmantot TIR procedūru un saņemt TIR karnetes, ja Valsts ieņēmumu dienests par personu ir sniedzis pozitīvu atzinumu.

 11. Garantējošā asociācija pieņem lēmumu par atteikumu personai piešķirt tiesības izmantot TIR procedūru un saņemt TIR karnetes, ja Valsts ieņēmumu dienests par personu ir sniedzis negatīvu atzinumu.

12. Garantējošā asociācija pieņem lēmumu apturēt atļauju izmantot TIR procedūru un saņemt TIR karnetes, ja persona neatbilst atļaujas saņemšanas nosacījumiem.

13. Ja atļauja izmantot TIR procedūru un saņemt TIR karnetes tiek apturēta, persona ir atbildīga par to TIR procedūru pabeigšanu, kas uzsāktas pirms atļaujas apturēšanas.

14. Ja persona trīsdesmit dienu laikā pēc lēmuma, ar kuru tika apturēta atļauja izmantot TIR procedūru un saņemt TIR karnetes saņemšanas novērš konstatētās neatbilstības, garantējošā asociācija pieņem lēmumu atjaunot atļauju izmantot TIR procedūru un saņemt TIR karnetes.

15. Garantējošā asociācija anulē atļauju izmantot TIR procedūru un saņemt TIR karnetes, ja persona mēneša laikā pēc lēmuma, ar kuru tika apturēta atļauja izmantot TIR procedūru un saņemt TIR karnetes, apturēšanas, saņemšanas nav novērsusi lēmumā konstatētās neatbilstības. Garantējošā asociācija nekavējoties nosūta Valsts ieņēmumu dienestam informāciju par garantējošās asociācijas pieņemto lēmumu anulēt personai atļauju izmantot TIR procedūru un saņemt TIR karnetes.

16. Ja atļauja izmantot TIR procedūru un saņemt TIR karnetes tiek anulēta, persona ir atbildīga par to TIR procedūru pabeigšanu, kas uzsāktas pirms atļaujas apturēšanas.

17. Garantējošās asociācijas lēmumu par atteikumu izsniegt atļauju izmantot TIR procedūru un saņemt TIR karnetes, kā arī lēmumu apturēt vai anulēt atļauju izmantot TIR procedūru un saņemt TIR karnetes var pārsūdzēt Administratīvajā tiesā Administratīvā procesa likumā noteiktajā kārtībā.

 18. TIR karnetes turētājs ir TIR karnetē norādītā autotransporta līdzekļa īpašnieks vai turētājs.

19. Ja TIR karnetes turētājs izmanto trešās personas autotransporta līdzekli, viņam nepieciešams garantējošās asociācijas saskaņojums trešās personas autotransporta līdzekļa izmantošanai TIR procedūrā. Saskaņojums nav nepieciešams, ja TIR karnetes turētājs izmanto trešās personas autotransporta līdzekli, aizvietojot savu TIR procedūras laikā sabojāto autotransporta līdzekli.

1. **TIR procedūras vienkāršojums – pilnvarotais nosūtītājs TIR procedūrā**

20. Pilnvarotā nosūtītāja TIR procedūrā atļauju (turpmāk – TIR nosūtītāja atļauja), kas dod tiesības atļaujas turētājam piemērot TIR procedūru neuzrādot preces, transportlīdzekli un TIR karneti nosūtītāja muitas iestādei, izsniedz Valsts ieņēmumu dienests.

21. TIR nosūtītāja atļauju piemēro Kopienas un ārpuskopienas preču izvešanai no Eiropas Savienības muitas teritorijas.

22. TIR nosūtītāja atļauju nepiemēro:

22.1. precēm, kuras ir izslēgtas no TIR garantijas sistēmas Eiropas Savienības teritorijā:

22.1.1. ar Harmonizētās preču aprakstīšanas un kodēšanas sistēmas (*HS*) preču kodu (turpmāk – HS preču kods) 2207 10 klasificējamam nedenaturētajam etilspirtam ar spirta tilpumkoncentrāciju 80 tilp. % vai vairāk;

22.1.2. ar HS preču kodu 2208 klasificējamiemstipriem alkoholiskiem dzērieniem, liķieriem un citiem alkoholiskiem dzērieniem;

22.1.3. ar HS preču kodu 2402 10 klasificējamām tabaku saturošajiem cigāriem, cigarillām;

22.1.4. ar HS preču kodu 2402 20 klasificējamām tabaku saturošām cigaretēm;

22.1.5. ar HS preču kodu 2403 11 un 2403 19 klasificējamai smēķējamai tabakai, kas satur vai nesatur tabakas aizstājējus jebkurā samērā;

22.2. ar HS preču kodu 8703 klasificējamiem automobiļiem, kurus pārvieto savā gaitā;

22.3. ārpuskopienas precēm, kuras paredzēts pārvadāt ar vienu *TIR* karneti, ja ārpuskopienas preču iespējamais muitas nodokļa, pievienotās vērtības nodokļa un akcīzes nodokļa parāds, kas varētu rasties, pārsniedz 60 000 *euro*,pamatojoties uzRegulas Nr.2454/93 457.panta 1.punktu;

22.4. stratēģiskas nozīmes precēm;

22.5. radioaktīvām vielām, kodolmateriāliem un citiem jonizējošā starojuma avotiem;

22.6. ieročiem un speciāliem līdzekļiem;

22.7. narkotiskām un psihotropām vielām un zālēm, kas satur šīs vielas;

22.8. atkritumiem;

22.9. apdraudētiem savvaļas dzīvnieku, augu sugu īpatņiem un to derivātiem (CITES preces);

22.10. citām precēm, kuru tranzīts ir aizliegts vai ierobežots saskaņā ar normatīvajiem aktiem.

23. Lai saņemtu TIR nosūtītāja atļauju, persona iesniedz Valsts ieņēmumu dienestā pieteikumu, kurā norāda šādu informāciju:

23.1. komersanta nosaukums;

23.2. juridiskā adrese;

23.3. vienotais Eiropas Savienības komersanta reģistrācijas un identifikācijas numurs (turpmāk - EORInumurs);

23.4. pasta adrese, tālruņa numurs, elektroniskā pasta adrese, faksa, ja tāds ir, numurs, kontaktpersonu;

23.5. vietas (telpas vai teritorijas) adrese, kur paredzēts uzsākt TIR procedūru;

23.6. preču uzskaites kārtība (veids un saturs). Preču uzskaites kārtību nenorāda gadījumā, ja personai ir spēkā esoša atļauja atzītā nosūtītāja statusa izmantošanai, vai, ja attiecīgā persona ir atzītā komersanta sertifikāta turētājs.

24. Šo noteikumu 23.punktā minētajam pieteikumam pievieno vietas, kur paredzēts uzsākt TIR procedūru, plānu (vienā eksemplārā). Plānā jābūt norādītam pieteikuma iesniedzēja nosaukumam un EORInumuram, precīzi iezīmētai un skaidri identificējamai telpas vai teritorijas adresei un atrašanās vietai. Plānu nepievieno gadījumā, ja minētā vieta tiek izmantota piemērojot citu Valsts ieņēmumu dienesta izsniegtu atļauju.

25. Valsts ieņēmumu dienests izsniedz TIR nosūtītāja atļauju, ja:

25.1. persona ir reģistrēta Latvijas Republikā;

25.2. personai nav sodāmības par smagiem vai atkārtotiem muitas vai nodokļu noteikumu pārkāpumiem,

25.3. personas (juridiskas personas) valdes vai padomes loceklis nav atzīts par vainīgu noziedzīgā nodarījumā par piesavināšanos, neatļautu labumu pieņemšanu, komerciālo uzpirkšanu, kukuļņemšanu, kukuļdošanu, kukuļa piesavināšanos vai starpniecību kukuļošanā vai ja par minētajiem noziedzīgiem nodarījumiem personai (juridiskai personai) saskaņā ar Krimināllikumu nav piemērots piespiedu ietekmēšanas līdzeklis.

25.4. garantējošā asociācija ir sniegusi pozitīvu atzinumu par personas atbilstību šo noteikumu 27.punktā noteiktajām prasībām;

25.5. personai uz iesnieguma iesniegšanas dienu nav nodokļu parādu, tajā skaitā valsts sociālās apdrošināšanas obligāto iemaksu parādu, vai attiecīgo maksājumu termiņi ir pagarināti normatīvajos aktos par nodokļiem un nodevām noteiktajā kārtībā un persona pilda parādu saistības. Šis nosacījums nav piemērojams gadījumos, kad nodokļu administrācijas lēmuma izpilde ir apturēta uz pirmstiesas izskatīšanas laiku;

25.6. personai ir stabils finansiālais stāvoklis un pietiekami finanšu resursi saistību izpildei, ko iespējams izvērtēt, pamatojoties uz iepriekšējā gada pārskatā norādītajiem datiem:

25.6.1. aprēķinot kopējo likviditātes koeficientu (apgrozāmo līdzekļu kopsumma/īstermiņa saistību kopsumma). Minētais koeficients nedrīkst būt mazāks par 1;

25.6.2. aprēķinot finansiālās stabilitātes koeficientu - saistību īpatsvaru bilancē (saistību kopsumma/bilances kopsumma). Minētais koeficients nedrīkst būt lielāks par 0,5;

25.7. persona pirms šo noteikumu 23.punktā minētā pieteikuma iesniegšanas, saskaņā ar regulu Nr.2913/92, regulu Nr.2454/93 un Ministru kabineta 2013.gada 15.oktobra noteikumiem Nr.1108 “Kārtība, kādā, muitojot preces, elektroniski iesniedz muitas normatīvajos aktos noteiktās deklarācijas” nodrošina tranzīta dokumentu iesniegšanu elektroniskā veidā Valsts ieņēmumu dienesta informācijas sistēmās.

26. Garantējošā asociācija, saņemot Valsts ieņēmumu dienesta pieprasījumu sniegt atzinumu par personu, divu nedēļu laikā nosūta Valsts ieņēmumu dienestam pozitīvu vai negatīvu atzinumu par personas atbilstību šo noteikumu 27.punktā noteiktajām prasībām.

27. Garantējošā asociācija novērtē personas atbilstību šādām prasībām:

27.1. ja persona ir saņēmusi atļauju izmantot TIR procedūru un saņēmusi TIR karnetes:

27.1.1. personai nav pārkāpumu TIR procedūras piemērošanā;

27.1.2. no Valsts ieņēmumu dienesta vai citas TIR Konvencijas dalībvalsts kompetentās iestādes par personas veiktajiem pārvadājumiem nav saņemti atbilstoši TIR konvencijai neatrisināti pieprasījumi un pretenzijas;

27.2. ja persona nav saņēmusi atļauju izmantot TIR procedūru un nav saņēmusi TIR karnetes:

27.2.1. personai ir garantējošās asociācijas asociētā biedra statuss;

27.2.2. persona ir rakstiski apliecinājusi apņemšanos pildīt un izpilda saistību deklarācijas, kas ir noteikta saskaņā ar TIR Konvencijas9. pielikuma II. daļas 1. punkta e) apakšpunktu, noteikumus par parasto TIR karnešu izmantošanu;

27.2.3. persona, saskaņā ar TIR Konvencijas 9. pielikuma II. daļas 1. punkta c) apakšpunktu, pierāda zināšanas TIR konvencijas piemērošanā un ir saņēmusi garantējošās asociācijas “TIR procedūras piemērošana” sertifikātu.

 28. Garantējošā asociācija konstatējot, ka persona, kas ir saņēmusi TIR nosūtītāja atļauju, vairs neatbilst šo noteikumu 27.punktā noteiktajām prasībām nekavējoties nosūta Valsts ieņēmumu dienestam negatīvu atzinumu par personu.

29. Valsts ieņēmumu dienests pēc šo noteikumu 23.punktā minētā pieteikuma, 24.punktā minēto dokumentu un garantējošās asociācijas atzinuma par personu izskatīšanas, izsniedz TIR nosūtītāja atļauju vai pieņem lēmumu par atteikumu izsniegt TIR nosūtītāja atļauju.

30. Valsts ieņēmumu dienests TIR nosūtītāja atļaujā norāda šādu informāciju:

30.1. tās vietas identificēšanai nepieciešamās ziņas, kur TIR nosūtītāja atļaujas turētājam ir tiesības uzsākt TIR procedūru, kā arī šīs vietas uzraudzības muitas iestādi (muitas kontroles punkts);

30.2. kārtību, kādā notiek informācijas un dokumentu aprite starp komersantu un attiecīgo uzraudzības muitas iestādi (muitas kontroles punkts);

30.3. veicamos pasākumus, lai nodrošinātu TIR procedūras piemērošanas noteikumu ievērošanu;

30.4. ziņas par TIR nosūtītāja atļaujas turētāja izmantojamo muitas nodrošinājumu un zīmogu.

31. Valsts ieņēmumu dienests pieņem lēmumu apturēt TIR nosūtītāja atļaujas darbību uz laiku līdz 90 dienām, ja:

31.1. persona neatbilst TIR nosūtītāja atļaujas saņemšanas vai turēšanas nosacījumiem;

31.2. Valsts ieņēmumu dienests ir saņēmis šo noteikumu 28.punktā noteikto garantējošās asociācijas atzinumu.

32. TIR nosūtītāja atļaujas turētājam ir pienākums Valsts ieņēmumu dienesta lēmumā par TIR nosūtītāja atļaujas apturēšanu norādītajā termiņā novērst konstatētās neatbilstības.

33. Valsts ieņēmumu dienests pieņem lēmumu atjaunot TIR nosūtītāja atļauju, ja konstatētās neatbilstības ir novērstas Valsts ieņēmumu dienesta lēmumā par atļaujas apturēšanu noteiktajā termiņā.

34. Valsts ieņēmumu dienests pieņem lēmumu anulēt TIR nosūtītāja atļauju:

34.1. ja persona Valsts ieņēmumu dienesta lēmumā par TIR nosūtītāja atļaujas apturēšanu noteiktajā termiņā nav novērsusi šajā lēmumā konstatētās neatbilstības;

34.2. ja nav izpildīts kāds no TIR nosūtītāja atļaujas saņemšanas vai turēšanas nosacījumiem vai pienākumiem, ko nosaka nosūtītāja TIR procedūrā statuss, un konstatētās neatbilstības nav iespējams novērst;

34.3. ja TIR nosūtītāja atļaujas turētājs iesniedzis rakstisku pieteikumu par šīs atļaujas anulēšanu.

35. Valsts ieņēmumu dienests TIR nosūtītāja atļaujas turētājam nodrošina iespēju izmantot informācijas sistēmas muitas deklarāciju iesniegšanai elektroniskā veidā (datorizētajai tranzīta kontroles sistēmai) tādā apjomā, lai Valsts ieņēmumu dienests un atļaujas turētājs varētu veikt visas muitošanai nepieciešamās darbības atbilstoši TIR nosūtītāja atļaujas nosacījumiem.

36. TIR nosūtītāja atļaujas turētājs par visām šo noteikumu 23. un 24.punktā minēto dokumentu un ziņu izmaiņām rakstiski informē Valsts ieņēmumu dienestu. Pieteikumā par izmaiņām sniegtajām ziņām jābūt viegli identificējamām un nepārprotami attiecināmām uz turpmāku ar nosūtītāja TIR procedūrā statusa izmantošanu saistīto darbību.

37. Ja nepieciešams, pēc šo noteikumu 36.punktā minētās informācijas saņemšanas, Valsts ieņēmumu dienests izdara grozījumus TIR nosūtītāja atļaujā un nodrošina iespēju izmantot informācijas sistēmas muitas deklarāciju iesniegšanai elektroniskā veidā (datorizētajai tranzīta kontroles sistēmai) atbilstoši šo noteikumu 35.punktā minētajiem nosacījumiem vai pieņem lēmumu par atteikumu izdarīt grozījumus TIR nosūtītāja atļaujā.

38. TIR nosūtītāja atļaujas turētājs, piemērojot TIR procedūru, izmanto Valsts ieņēmumu dienesta apstiprinātos muitas nodrošinājumus (1.pielikums) un nosūtītāja TIR procedūrā zīmogu (2.pielikums).

1. **Citi tranzīta procedūras vienkāršojumi**

 39. Piemērojot tranzīta procedūru naftas produktiem, kurus pārvieto pa cauruļvadu, preces deklarē ar pieņemšanas un nodošanas aktu:

 39.1. preču nosūtītājs reizi diennaktī (neieskaitot brīvdienas un svētku dienas) pēc tranzīta procedūras uzsākšanas naftas produktiem, kas nosūtīti ar vienu pieņemšanas un nodošanas aktu, Valsts ieņēmumu dienestā iesniedz preču pieņemšanas un nodošanas aktu;

 39.2. preču saņēmējs reizi diennaktī (neieskaitot brīvdienas un svētku dienas) pēc naftas produktu saņemšanas, kas nosūtīti ar vienu pieņemšanas un nodošanas aktu, Valsts ieņēmumu dienestā iesniedz preču pieņemšanas un nodošanas aktu.

 40. Noformējot tranzīta procedūru precēm, kurām saskaņā ar regulu Nr.2913/92 nav Eiropas Kopienas preču statusa un kuras tranzīta procedūras ietvaros pārvieto pa dzelzceļu no Latvijas Republikas teritorijā esošas nosūtītājas muitas iestādes uz Latvijas Republikas teritorijā esošu saņēmēju muitas iestādi, par tranzīta deklarāciju var izmantot starptautisko dzelzceļa pavadzīmi atbilstoši 1951.gada 1.novembra Nolīgumam par starptautisko (dzelzceļa) kravu satiksmi.

 41. Pārvietojot preces, kurām saskaņā ar regulu Nr.2913/92 nav Eiropas Kopienas preču statusa un kuras netiek apliktas ar akcīzes nodokli, ar autotransportu starp divām brīvajām zonām viena muitas kontroles punkta ietvaros Liepājas speciālās ekonomiskās zonas, Rīgas brīvostas un Ventspils brīvostas teritorijā, tās deklarē, izmantojot preču transporta pavadzīmi. Preču pārvietošanas kārtību saskaņo ar uzraudzības muitas iestādi (muitas kontroles punkts).

1. **Noslēguma jautājumi**

 42. Ar šo noteikumu spēkā stāšanos spēku zaudē Ministru kabineta 2010.gada 21.decembra noteikumi Nr.1135 "Muitas procedūras – tranzīts – piemērošanas kārtība" (Latvijas Vēstnesis, 2010, 204.nr., 2011, 125.nr., 2012, 104.nr.).

43. Atļaujas izmantot TIR procedūru, kas izsniegtas komersantiem pirms šo noteikumu spēkā stāšanās, ir derīgas.

Ministru prezidente                                                    L.Straujuma

Finanšu ministrs                                           A.Vilks

26.09.2014., 14:00

2305

T.Kronberga

67083811 tatjana.kronberga@fm.gov.lv